لوحة الاربعمائة عام

لوحة الأربعمائة عام هيا واحد من الاثار المصرية القديمة المهمة، وبتعود لعصر الملك رمسيس التانى. بتحتفل اللوحة بمرور أربعمائة سنة على تتويج ست ملك على مصر واللى رفعه الهكسوس للمرتبة دى لما حكموا مصر.

 تاريخ اللوحة 
تم اكتشاف اللوحة فى سنة 1863 على ايد أوجوست مارييت، اللى كان بيحفر جوا المعبد الكبير فى تانيس. مارييت نسخ اللوحة وبعدها دفنها تاني، بعدها تم اكتشاف اللوحة تانى على ايد بيير مونتيه فى سنة 1933، و بعد كده اتنقلت لمتحف القاهرة. اللوحة اتصنعت خلال حكم رمسيس التانى واحد من ملوك العيله التسعتاشر.

 محتوى اللوحة 
بتبدأ لوحة الأربعمائة عام بإشادة بالملك رمسيس التاني، وبتوضح أنه أمر باقامة لوحة من الجرانيت الأحمر لتخليد ذكرى ابائه و أجداده، وابراز اسم ابوه سيتى الأول كخالد زى رع كل يوم. النص مؤرخ بالسنة الأربعمائة، اليوم الرابع من الشهر الرابع فى فصل الصيف، وبيذكر احتفال بمرور أربعمائة سنة على تتويج ست ملك على البلاد وبتسرد اللوحة أسماء كبار المسؤولين والكهنة اللى حضروا وشاركو فى الاحتفال.

النص الأصلى الموجود فى اللوحة :

يعيش الملك «رمسيس» التانى الأمير اللى زين الأرضين بآثار تحمل اسمه، اللى يشرق بحب إله الشمس له فى السماء. أمر جلالته بإقامة لوحة من الجرانيت الأحمر باسم آبائه العظام لتعيد ذكر اسم آباء ابوه ثانية، واسم الملك «سيتى الأول» باقيا وخالدا لالأبد زى اسم «رع» كل يوم.

السنة الأربعمائة، الشهر الرابع من فصل الصيف، اليوم الرابع من حكم ملك الوجهين القبلى والبحرى «ست» عظيم القوة ابن الشمس المحبوب «تبتي» المحبوب من «رع حوراختي» اللى سيبقى مخلدا. حضر الأمير الوراثى والمشرف على العاصمة والوزير وحامل المروحة على يمين الفرعون، و رئيس الرماة، والمشرف على البلاد الأجنبية، والمشرف على حصن «ثارو»، و رئيس المازوى (جنود الشرطة فى الصحراء) والكاتب الملكي، والمشرف على الخيالة، ومدير عيد كبش «منديس» (تل الربع الخالى)، والكاهن الاولانى للإله «ست»، والمرتل للإلهة «بوتو» فاتحة الأرضين، والمشرف على كل كهنة الإلهة «سيتى المرحوم» ابن الأمير الوراثى وعمدة العاصمة، والوزير رئيس الرماة، والمشرف على البلاد الأجنبية، والمشرف على حصن ثارو (تل أبو صيغة الحالى)، والكاتب الملكي، والمشرف على الخيالة «برعمسيس» المرحوم اللى وضعته ربة البيت المغنية «تيا» المرحومة؛ ويقول: الحمد لك يا «ست» يا ابن «نوت»، يا صاحب القوة العظيمة فى سفينة الملايين (أى سفينة الشمس)، اللى طرح الثعبان المعادى (لرع) أرضا، اللى على رأس سفينة رع، ومن صوته عظيم فى الحرب، ليتك تمنحنى حياة جميلة لأجل أن أخدمك، ولأجل أن أبقى فى (حظوتك).

 مصادر 

تصنيف:مصر القديمه